Jou foto dalk op Du Toit, Pollard en Dyantyi se truie | Maroela Media
Die Springbokke het 'n lekker ondersteuners-veldtog van stapel gestuur. Foto: ANA.
Siya Kolisi, Pieter-Steph du Toit, Handré Pollard, Aphiwe Dyantyi, Faf de Klerk en hul Springbok-spanmaats sal vir vanjaar se rugbywedstryde met die foto's van duisende ondersteuners op hul rûe voorberei.
Dít is te danke aan 'n nuwe veldtog wat vandag van stapel gestuur is.
Ondersteuners word uitgenooi om foto's van hulself (selfies) te stuur. Dié foto's sal dan vir die hele seisoen op die nommers van die Bokke se truie pryk. Dit sal die Rugbykampioenskap en die Rugbywêreldbeker insluit.
Die Faces on Numbers-inisiatief skop gedurende die Castle Lager Rugbykampioenskap af, wanneer die Bokke teen die Wallabies, die All Blacks en Argentinië in aksie sal wees.
Die gesigte van gewone ondersteuners, familielede, die media en glansstere sal vir die tuiswedstryde op die nommers pryk.
Dié wedstryde is op 20 Julie teen die Wallabies op Emirates Airlines Park in Johannesburg en op 17 Augustus teen Argentinië op Loftus Versfeld in Pretoria.
Om deel te word van die selfie-aksie, registreer op springboks.rugby en jou gesig kan dalk op jou held se trui pryk!
Stel nie belang nie
As ek dit op n All Black trui kon kry, YES lol . Maar hulle standaard is gelukkig hoog, en maak nie n bespotting van n trui nie.
Dit help nie om te kerm nie dis wat hulle besluit is en daar gaan fotos op hulle truie wees of ons daarvan hou of nie.